عبد النبي بعيوي رئيس جهة الشرق اللي حكمات عليه محكمة جرائم الاموال ففاس قبل أيام، بالحبس النافذ سنة واحدة فقضية تبذير المال العام، دار كلمة افتتاحية فالمنتدى الدولي للتعاون والشراكات المحلية. هاد المنتدى لي دارو بشراكة مع وكالة تنمية الاقاليم الشرقية، لي تاهي عليها بزاف دالهضرة ومن نهار دارت وعلى رأسها لمباركي، ما وقعات لا تنمية لا والو فالجهة الشرقية. بعيوي وبوجهو حمر هضر على التعاون مع الجهات الافريقية والتنمية، هاد السيد حشومة يمثل المغرب فهاد المنتدى الدولي لي حضرو ليه بزاف ديال المسؤولين الافارقة، وكان الاجدى أن متهما ومحكوم عليه فقضية تبذير المال العام يتكمش ويخلي الكلمة الافتتاحية لشي منتخب أكثر نزاهة ونظافة يد. طبعا هاد الكلمة الافتتاحية غادي تلمع صورتو، ولكن الفضيحة هي يلا عرفو المسؤولين الافارقة الحاضرين فهاد المنتدى أن المنظم تحكم عليه بعام دالحبس فقضية تبذير المال العام. 
بعيوي واخا حكمات عليه المحكمة بتبذير المال العام.. داير منتدى دولي باش يلمع صورتو